
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 550 

15 Ιουλίου 1994 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αρμοδιοτήτων του Αναπληρωτή Υπουργού 
Περιβάλλοντος, Χωροταξίας και Δημοσίων Έργων 


Κωνσταντίνου Γείτονα. 1 

Καθορισμός αρμοδιοτήτων του Αναπληρωτή Υπουργού 

Εσωτερικών Γεωργίου Δασκαλάκη. 2 

Ανάθεση αρμοδιοτήτων στον Αναπληρωτή Υπουργό 
Βιομηχανίας Ενέργειας και Τεχνολογίας Χρ. Ροκό- 

φυλλο. 3 

Μεταβίβαση αρμοδιοτήτων στον Υφυπουργό Εσωτερι¬ 
κών Κίμωνα Κουλούρη. 4 

Καθορισμός αρμοδιοτήτων του Υφυπουργού Εθνικής 

Οικονομίας. 5 

Ανάθεση αρμοδιοτήτων στους Υφυπουργούς Γεωργίας 
Φλώρο Κωνσταντίνου και Βασίλειο Βασιλακάκη. .. 6 


Τροποποίηση της αρ. 443790/22.12.93 απόφασης 
περί «καθορισμού διαδικασιών και δικ/κών για την 
πληρωμή των εφοδιασμών με ορισμένα γεωργικά 


προϊόντα των μικρών νησιών του Αιγαίου Πελά- 

γους. 7 

Ανάθεση αρμοδιοτήτων στους Υφυπουργούς Υγείας, 
Πρόνοιας και Κοινωνικών Ασφαλίσεων Νικόλαο 

Φαρμάκη και Εμμανουήλ Σκουλάκη. 8 

Καθορισμός του ύψους του ποσού για δαπάνες, που 
αφορούν την εύρυθμη λειτουργία των Λεσχών και 
των Παραρτημάτων αυτών. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠ 123 (1) 


Καθορισμός αρμοδιοτήτων του Αναπληρωτή Υπουργού 
Περιβάλλοντος, Χωροταξίας και Δημοσίων Έργων 
Κωνσταντίνου Γείτονα. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο 81 παρ. 1 εδ. 2 του Συντάγματος. 

2. Τα άρθρα 16 παρ. 3, 23,24, παρ. 1 και 2 και 27 παρ. 1 
του Ν. 1558/1985 «Κυβέρνηση και Κυβερνητικά Όρ¬ 
γανα» (Α' 137). 

3. Την 594/12.10.1993 απόφαση του Πρωθυπουργού 
«Σύσταση τεσσάρων θέσεων Αναπληρωτών Υπουργών και 


ταυτόχρονη κατάργηση ισάριθμων θέσεων Υφυπουργών» 
(Β' 826). 

4. Το Π.Δ. 910/1977 «περί Οργανισμού του Υπουρ¬ 
γείου Δημοσίων Έργων» (Α' 305). 

5. Το Π.Δ. 69/1988 «Οργανισμός Γ ενικής Γ ραμματείας 
Δημοσίων Έργων» (Α' 28). 

6. Το Π.Δ. 183/1994 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 120), με το οποίο 
διορίστηκε ο Κωνσταντίνος Γείτονας Υπουργός Περιβάλ¬ 
λοντος, Χωροταξίας και Δημοσίων Έργων. 

7. Το άρθρο 27 του Ν. 2081 /1992 (Α' 154), με το οποίο 
προστέθηκε άρθρο 29Α στο Ν. 1558/1985 και το γεγονός 
ότι από την παρούσα απόφαση δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Αρθρο 1 

Στον Αναπληρωτή Υπουργό Περιβάλλοντος, Χωροτα- 
ταξίας και Δημοσίων Έργων, Κωνσταντίνο Γ είτονα, ανα¬ 
θέτουμε: 

1. Την άσκηση των αρμοδιοτήτων της Γ ενικής Γ ραμμα¬ 
τείας Δημοσίων Έργων, όπως οριοθετούνται στα Π.Δ. 
910/1977 (Α' 305) και 69/1988 (Α' 28), καθώς και όλων 
των Ειδικών Υπηρεσιών Δημοσίων Έργων, που προβλέπο- 
νται από το άρθρο 5 του Ν. 679/1977 (Α' 245). Από τις πιο 
πάνω αρμοδιότητες εκείνες που αναφέρονται στο Τμήμα 
Διεθνών Σχέσεων και θεμάτων ΕΟΚ (άρθρο 4 Π. Δ/τος 
69/1988) θα ασκούνται παράλληλα και από τον Υπουργό 
Περιβάλλοντος, Χωροταξίας και Δημοσίων Έργων. 

2. Την άσκηση των αρμοδιοτήτων για κάθε θέμα που 
αφορά τις υπηρεσίες και το προσωπικό της Γ ενικής Γραμ¬ 
ματείας Δημοσίων Έργων. 

3. Την εποπτεία των Νομικών Προσώπων, που ασκείται 
από τη Γ ενική Γ ραμματεία Δημοσίων Έργων. 

4. Την άσκηση των αρμοδιοτήτων για το διορισμό μελών 
συλλογικών οργάνων της Γ ενικής Γ ραμματείας Δημοσίων 
Έργων, καθώς και Διοικητικών Συμβουλίων και Νομικών 
Προσώπων που εποπτεύονται από αυτόν. 

Αρθρο 2 

Στις αρμοδιότητες του Αναπληρωτή Υπουργού, όπως 
οριοθετούνται με το άρθρο 1 της απόφασης αυτής, περι¬ 
λαμβάνονται και οι κοινοβουλευτικές αρμοδιότητες, η νο¬ 
μοθετική πρωτοβουλία, η οποία μπορεί να ασκείται πα¬ 
ράλληλα και από τον Υπουργό Περιβάλλοντος, Χωροτα¬ 
ξίας και Δημοσίων Έργων, κατόπιν συνεννοήσεως, οι αρ- 

μοδιότητες της πρότασης ατομικών και κανονιστικών απο¬ 
φάσεων, καθώς και της συνυπογραφής πράξεων, αποφά¬ 
σεων ή διαταγμάτων που ανάγονται σε αντικείμενο αρμο¬ 
διότητας των Υπηρεσιών του άρθρου 1 της απόφασης αυ¬ 
τής και εκδίδονται από κοινού με άλλους Υπουργούς ή 
Αναπληρωτές Υπουργούς ή Υφυπουργούς. 

Αρθρο 3 

Από τις αρμοδιότητες των προηγουμένων άρθρων εξαι¬ 
ρούνται εκείνες που εκχωρούνται στον Υφυπουργό Περι¬ 
βάλλοντος, Χωροταξίας και Δημοσίων Έργων Ιωάννη Τσα- 
κλίδη. 

Άρθρο 4 

Ο Υπουργός Περιβάλλοντος, Χωροταξίας και Δημοσίων 
Έργων προσδιορίζει και εκφράζει την πολιτική του 
Υπουργείου, στο πλαίσιο των αποφάσεων του Υπουργικού 
Συμβουλίου και των λοιπών συλλογικών κυβερνητικών ορ¬ 
γάνων και συντονίζει και εποπτεύει την εφαρμογή της πο¬ 
λιτικής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1994 
Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 
-♦- 

Αριθ. ΥΠ 121 (2) 

Καθορισμός αρμοδιοτήτων του Αναπληρωτή Υπουργού 

Εσωτερικών Γεωργίου Δασκαλάκη. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1. Του άρθρου 81 τελευταίο εδάφιο της παραγράφου 1 
του Συντάγματος. 

2. Του άρθρου 16 παράγραφος 3 του Ν. 1558/1985 
«Κυβέρνηση και Κυβερνητικά Όργανα» (Α' 137). 

3. Του Π.Δ. 49/1988 «Οργανισμός του Υπουργείου 
Εσωτερικών» (Α' 18), όπως τροποποιήθηκε και συμπλη¬ 
ρώθηκε μεταγενέστερα. 

4. Του άρθρου 27 του ν. 2081/1992 (Α' 154), με το 
οποίο προστέθηκε άρθρο 29Α στο Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού. 

5. Την 391/7.7.1994 απόφαση του Πρωθυπουργού με 
την οποία συστάθηκε στο Υπουργείο Εσωτερικών θέση 
Αναπληρωτή Υπουργού (Β' 540), αποφασίζουμε: 

1. Στον Αναπληρωτή Υπουργό Εσωτερικών, Γεώργιο 
Δασκαλάκη αναθέτουμε την άσκηση των αρμοδιοτήτων 
για τα θέματα των Διευθύνσεων: 

α. Διοίκησης 

β. Οικονομικού 

γ. Αναπτυξιακών Προγραμμάτων και Διεθνών Οργανι¬ 
σμών εκτός από τα αντικείμενα του τμήματος Σχέσεων με 
Διεθνείς Οργανισμούς και 

δ. Τεχνικών Υπηρεσιών. 

2. Στο Τμήμα Οικονομικής Διοίκησης ΟΤΑ της Διεύθυν¬ 
σης Οικονομικών ΟΤΑ η αρμοδιότητα ασκείται παράλληλα 
και από τον Υπουργό Εσωτερικών. 

3. Στις ανατιθέμενες με την απόφαση αυτή αρμοδιότη¬ 
τες περιλαμβάνονται και οι Κοινοβουλευτικές, καθώς και 
η νομοθετική πρωτοβουλία, η αρμοδιότητα πρότασης για 


την έκδοση κανονιστικών και ατομικών διαταγμάτων, η έκ¬ 
δοση αποφάσεων ατομικού και κανονιστικού χαρακτήρα, 
καθώς και η συνυπογραφή ατομικών ή κανονιστικών δια¬ 
ταγμάτων και αποφάσεων με άλλους Υπουργούς, Αναπλη¬ 
ρωτές Υπουργούς και Υφυπουργούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 1994 
Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 
-♦- 

Αριθ. ΥΠ122 (3) 

Ανάθεση αρμοδιοτήτων στον Αναπληρωτή Υπουργό Βιο¬ 
μηχανίας Ενέργειας και Τεχνολογίας Χρ. Ροκόφυλλο. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 16 (παρ. 3) και 23 του Ν. 1558/85 «Κυ¬ 
βέρνηση και Κυβερνητικά Όργανα» (Α 137). 

3. Το Π.Δ. 381/1989 «Οργανισμός του Υπουργείου Βιο¬ 
μηχανίας Ενέργειας και Τεχνολογίας (Α 168) όπως τροπο¬ 
ποιήθηκε και συμπληρώθηκε με το Π.Δ. 341/1990 (Α' 
135). 

4. Του Π.Δ. 229/1986 «Σύσταση και Οργάνωση της Γε¬ 
νικής Γραμματείας Βιομηχανίας» (Α' 96), όπως τροποποι¬ 
ήθηκε και συμπληρώθηκε με τα Π.Δ. 396/89 (Α 172) και 
342/1990 (Α 135). 

5. Του Π.Δ. 248/1989 «Οργανισμός της Γ ενικής Γ ραμ¬ 
ματείας Έρευνας και Τεχνολογίας» (Α 116), όπως τροπο¬ 
ποιήθηκε και συμπληρώθηκε με τις διατάξεις του Π.Δ. 
179/92 (Α 81). 

6. Της υπ’ αριθ. 391/1994 (ΦΕΚ 540/Β/8.7.94) από¬ 
φασης του Πρωθυπουργού «Σύσταση θέσεων Αναπληρω¬ 
τών Υπουργών και Υφυπουργών, μετατροπή θέσεων Υφυ¬ 
πουργών σε θέσεις Αναπληρωτών Υπουργών, θέσης Ανα¬ 
πληρωτή Υπουργού σε θέση Υφυπουργού και κατάργηση 
θέσης Υφυπουργού». 

7. Του Π.Δ. 183/1994 (ΦΕΚ 120/Α/8.7.94) «Διορισμός 
Υπουργών, Αναπληρωτών Υπουργών και Υφυπουργών». 

8. Του άρθρου 27 του Ν. 2081/1992 (Α 154), με το 
οποίο προστέθηκε το άρθρο 29Α στο Νόμο 1558/1982 
και το γεγονός ότι από την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Αναθέτουμε στον Αναπληρωτή Υπουργό Βιομηχανίας 
Ενέργειας και Τεχνολογίας Χρ. Ροκόφυλλο την άσκηση 
αρμοδιοτήτων επί θεμάτων: 

α. Των Διευθύνσεων και Υπηρεσιών της Γενικής Διεύ¬ 
θυνσης Φυσικού Πλούτου και εκ των Εποπτευομένων από 
το Υπουργείο Βιομηχανίας Ενέργειας και Τεχνολογίας 
Φορέων, την άσκηση εποπτείας επί του ΙΓΜΕ και 

β. Των Διευθύνσεων και Υπηρεσιών της Γενικής Γραμ¬ 
ματείας Βιομηχανίας και των Εποπτευομένων από αυτή 
Οργανισμών, πλην των θεμάτων των Διευθύνσεων Βιομη¬ 
χανικής Πολιτικής και Βιομηχανικής Ανάπτυξης. 

Αρθρο 2 

Στο πλαίσιο των αρμοδιοτήτων του άρθρου 1, περιλαμ¬ 
βάνονται και οι Κοινοβουλευτικές, εκτός από τη Νομοθε¬ 
τική πρωτοβουλία, καθώς και οι αρμοδιότητες της προτά- 
σεως για την έκδοση και υπογραφή κανονιστικών και ατο¬ 
μικών διαταγμάτων, της εκδάσεως ατομικών και κανονι¬ 
στικών αποφάσεων και της συνυπογραφής Κοινών Απο¬ 
φάσεων ή Διαταγμάτων με άλλους Υπουργούς, ή Υφυ¬ 
πουργούς. 

Αρθρο 3 

Η αναφερόμενη στο άρθρο 2 της παρούσης αρμοδιό¬ 
τητα του Αναπληρωτή Υπουργού για την υπογραφή κανο¬ 
νιστικών Διαταγμάτων και κανονιστικών Αποφάσεων, 
ασκείται παραλλήλως και από τον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

-4- 

Αριθ. 33006 (4) 

Μεταβίβαση αρμοδιοτήτων στον Υφυπουργό Εσωτερικών 

Κίμωνα Κουλούρη. 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη τις διατάξεις: 

1. Των άρθρων 81 και 83 παράγραφος 2 του Συντάγμα¬ 
τος. 

2. Των άρθρων 16 παράγραφος 5 και 22 του ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137 
Α). 

3. Του Π.Δ. 49/1988 «Οργανισμός του Υπουργείου 
Εσωτερικών» (ΦΕΚ 18Α) όπως συμπληρώθηκε και τροπο¬ 
ποιήθηκε μεταγενέστερα. 

4. Του άρθρου 27 του ν. 2081 /1992 (ΦΕΚ 154Α), με το 
οποίο προστέθηκε άρθρο 29Α στο ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, αποφα¬ 
σίζουμε: 

Αναθέτουμε στον Υφυπουργό Εσωτερικών Κίμωνα 
Κουλούρη, την άσκηση των αρμοδιοτήτων των αναφερο- 
μένων στα θέματα Διευθύνσεων: 

α. Οργάνωσης και Απλούστευσης Διαδικασιών. 

β. Εκπαίδευσης. 

γ. Πολιτικής Σχεδίασης Εκτάκτου Ανάγκης (Π.Σ.Ε.Α.). 

δ. Επιθεώρησης και 

ε. Αστικής και Δημοτικής Κατάστασης. 

Στις παραπάνω αρμοδιότητες του Υφυπουργού περι¬ 
λαμβάνονται και οι κοινοβουλευτικές, εκτός της νομοθετι¬ 
κής πρωτοβουλίας, η πρόταση για την έκδοση και η υπο¬ 
γραφή ατομικών και κανονιστικών διαταγμάτων, η έκδοση 
αποφάσεων ατομικού και κανονιστικού χαρακτήρα καθώς 
και η συνυπογραφή ατομικών ή κανονιστικών διαταγμάτων 
και αποφάσεων με άλλους Υπουργούς ή Υφυπουργούς. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 13 Ιουλίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΠΑΝΔΡΕΟΥ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 
-♦- 

Αριθ. 29791 (5) 

Καθορισμός αρμοδιοτήτων του Υφυπουργού Εθνικής Οι¬ 
κονομίας. 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τα άρθρα 81 παρ. 1 και 83 παρ. 2 του Συντάγματος. 

2. Τα άρθρα 16 παρ. 5 και 22 παρ. 2 υποπαρ. γ του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137/τ.Α/1985). 

3. Το Π.Δ. 138/1993 «Οργανισμός του Υπουργείου 
Εθνικής Οικονομίας» (ΦΕΚ 55/τ.Α/1993). 

4. Το άρθρο 27 παρ. 9 και 11 του Ν. 2166/1993 (ΦΕΚ 
137/τ.Α/1993) «Κίνητρα ανάπτυξης επιχειρήσεων, διαρ¬ 
ρυθμίσεις στην έμμεση και άμεση φορολογία και άλλες 
διατάξεις». 

5. Την με αριθ. 69800/ΔΙΟΕ 1042/30.9.93 (ΦΕΚ 778/ 
τ.Β/1993) κοινή απόφαση των Υπουργών Προεδρίας της 
Κυβέρνησης, Εθνικής Οικονομίας και Οικονομικών «Διάρ¬ 
θρωση της Γ ενικής Δ/νσης Συντονισμού Υπηρεσιών Εξω¬ 
τερικού του Υπουργείου Εθνικής Οικονομίας». 

6. Το Π.Δ. 91/1994 «Διορισμός Υπουργού και Αναπλη¬ 
ρωτή Υπουργού» (ΦΕΚ 68/τ.Α/1994). 

7. Το Π.Δ. 183/1994 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 120/τ.Α/ 
1994). 

8. Το άρθρο 27 του Ν. 2081/1992 (ΦΕΚ 154/τ.Α/ 
1992), με το οποίο προστέθηκε το άρθρο 29Α στον Ν. 
1558/1985 και το γεγονός ότι, από τις διατάξεις της από¬ 
φασης αυτής, δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

1. Ο Υπουργός Εθνικής Οικονομίας προσδιορίζει επα¬ 
κριβώς την πολιτική του Υπουργείου, στο πλαίσιο των 
αποφάσεων του Υπουργικού Συμβουλίου και των λοιπών 
συλλογικών κυβερνητικών οργάνων, συντονίζει την εφαρ¬ 
μογή της πολιτικής αυτής και εποπτεύει την εφαρμογή της 
από τις υπηρεσίες του Υπουργείου. 

2. Ο Υπουργός Εθνικής Οικονομίας έχει την αποκλει¬ 
στική αρμοδιότητα της νομοθετικής πρωτοβουλίας. 

3. Η εκπροσώπηση του Υπουργείου στους Διεθνείς Ορ¬ 
γανισμούς, ανήκει στον Υπουργό Εθνικής Οικονομίας. 

Άρθρο 2 

Στον Υφυπουργό Ιωάννη Ανθόπουλο, αναθέτουμε την 
άσκηση αρμοδιοτήτων επί θεμάτων: 

1. Των κατωτέρω Δ/νσεων της Γενικής Δ/νσης Εξωτε¬ 
ρικών Οικονομικών και Εμπορικών Σχέσεων της Γενικής 
Γραμματείας Διακρατικών Οικονομικών Σχέσεων (ΔΟΣ): 

α. Πολιτικής Εξωτερικού Εμπορίου 

β. Διαδικασιών Εξωτερικού Εμπορίου 

γ. Σχέσεων με τις χώρες του ΟΟΣΑ-Νοτΐου Αφρικής και 
τις Οικονομικά Ανεπτυγμένες χώρες της Ασίας. 

δ. Σχέσεων με τις χώρες της Ανατολικής Ευρώπης και 
Βαλκανικές χώρες. 

ε. Σχέσεων με τις χώρες της Μέσης Ανατολικής και τις 
Οικονομικά Αναπτυσσόμενες χώρες της Ασίας, Αφρικής 
και Λατινικής Αμερικής. 

2. Της Δ/νσης Διεθνών Οικονομικών Οργανισμών της 
Γ ενικής Γ ραμματείας Σχέσεων με Ευρωπαϊκές Κοινότη¬ 
τες και Διεθνείς Οργανισμούς. 

3. Των Δ/νσεων Α και Β της Γενικής Δ/νσης Συντονι¬ 
σμού Υπηρεσιών Εξωτερικού. 

4. Των κατωτέρω Υπηρεσιών στο Εξωτερικό: 

α. Της Μόνιμης Αντιπροσωπείας στον ΟΟΣΑ. 

β. Του Γραφείου Οικονομικού Συμβούλου στην Πρε¬ 
σβεία στην Ουάσιγκτων. 

γ. Του Γ ραφείου Οικονομικού Συμβούλου στη Πρεσβεία 
στο Τόκυο. 

δ. Του Γραφείου Οικονομικού Συμβούλου στην Μόνιμη 
Αντιπροσωπεία στη Γενεύη. 

5. Των κατωτέρω εποπτευομένων Νομικών Προσώ¬ 
πων: 

α. Του Οργανισμού Προώθησης Εξαγωγών (ΟΠΕ). 

β. Της Διεθνούς Έκθεσης Θεσσαλονίκης (ΔΕΘ). 

γ. Του Οργανισμού Ασφάλισης Εξαγωγικών Πιστώσεων 
(ΟΑΕΠ). 

Αρθρο 3 

1. Στις κατά το άρθρο 2 αρμοδιότητες του Υφυπουργού 
περιλαμβάνονται και η πρόταση εκδόσεως ατομικών και 
κανονιστικών διαταγμάτων ή η συνυπογραφή τους με άλ¬ 
λους Υπουργούς ή Αναπληρωτές Υπουργούς ή Υφυπουρ¬ 
γούς, η έκδοση κανονιστικών αποφάσεων και η έκδοση 
ατομικών ή κανονιστικών αποφάσεων με άλλους Υπουρ¬ 
γούς ή Αναπληρωτές Υπουργούς ή Υφυπουργούς, καθώς 
και οι κοινοβουλευτικές αρμοδιότητες. 

2. Η κατά την προηγούμενη παράγραφο αρμοδιότητα 
του Υφυπουργού υπογραφής κανονιστικών διαταγμάτων 
και κανονιστικών αποφάσεων ασκείται παράλληλα και από 
τον Υπουργό. 

3. Ο Υφυπουργός Εθνικής Οικονομίας εγκρίνει τις με¬ 
ταβάσεις στο εξωτερικό υπαλλήλων των Υπηρεσιών της 
αρμοδιότητάς του. 

Αρθρο 4 

Αναθέτουμε στον Υφυπουργό Εθνικής Οικονομίας την 
έγκριση των γνωμοδοτήσεων και των πρακτικών του Νομι¬ 
κού Συμβουλίου του Κράτους για θέματα αρμοδιότητας 
των αναφερομένων στο άρθρο 2 της παρούσης Υπηρε¬ 
σιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΠΑΝΔΡΕΟΥ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΓΙΑΝ^ΟΣ ΠΑΠΑΝΤΩΝΙΟΥ 


Αριθ. 6033 (6) 

Ανάθεση αρμοδιοτήτων στους Υφυπουργούς Γεωργίας 
Φλώρο Κωνσταντίνου και Βασίλειο Βασιλακάκη. 

Ο ΠΡΩΘΥΠΟΥΡΓΟΣ ΚΑΙ 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τα άρθρα 81 και 83 παρ. 2 του Συντάγματος. 

2. Τα άρθρα 16 παρ. 5 και 22 παρ. 2 στοιχ. γ του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137). 

3. Το Π.Δ. 402/1988 «Οργανισμός του Υπουργείου Γε- 
ωργίας» όπως τροποποιήθηκε μεταγενέστερα (Α 187). 

4. Την Υ 114/24.4.86 απόφαση του Πρωθυπουργού 
«Σύσταση και κατάργηση θέσεων Αναπληρωτών Υπουρ¬ 
γών και Υφυπουργών και σειρά τάξης νέων Υπουργείων» 
(Β 247). 

5. Του Π.Δ. 183/1994 (Α 120) «Διορισμός Υπουργών, 
Αναπληρωτών Υπουργών και Υφυπουργών». 

6. Του άρθρο 27 του Ν. 2081/1992 (Α 154), με το οποίο 
προστέθηκε το άρθρο 29Α στον Ν. 1558/1985 και το γε¬ 
γονός ότι από την παρούσα απόφαση αυτής, δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Αρθρο 1 

1. Ο Υπουργός Γεωργίας προσδιορίζει επακριβώς τη 
γενικότερη Κυβερνητική πολιτική του Υπουργείου, στα 
πλαίσια των αποφάσεων του Υπουργικού Συμβουλίου και 
των άλλων συλλογικών κυβερνητικών οργάνων και είναι 
αρμόδιος για όλα τα θέματα που αφορύν στα ετήσια και 
πολυετή προγράμματα ιδιωτικών και δημοσίων επενδύ¬ 
σεων, στα προγράμματα ανάπτυξης και στα μέτρα πολιτι¬ 
κής τιμών και οικονομικών ενισχύσεων. 

Αρθρο 2 

1. Στον Υφυπουργό Γ εωργίας, Φλώρο Κωνσταντίνου, 
αναθέτουμε την άσκηση αρμοδιοτήτων που απορρέουν 
από τις κείμενες διατάξεις για τα αντικείμενα: 

α. Των Γενικών Δ/νσεων: 
αα. Αλιείας 

ββ. Φυτικής Παραγωγής, 
β. Των Δ/νσεων: 

αα. Αγροτικού Συνεργατισμού και Ομαδικών Δραστη¬ 
ριοτήτων 
ββ. Έρευνας 

γ. Των εξής Δ/νσεων της Γ ενικής Δ/νσης Εγγειοβελτιω¬ 
τικών Έργων και Γεωργικών Διαρθρώσεων, 
αα. Τεχνικών Μελετών και Κατασκευών, 
ββ. Αξιοποίησης Εγγειοβελτιωτικών Έργων και Μηχα¬ 
νολογικού Εξοπλισμού 
γγ. Γεωλογίας - Υδρολογίας 
δδ. Τοπογραφικής. 

2. Στον Υφυπουργό Γεωργίας Βασίλειο Βασιλακάκη 
αναθέτουμε την άσκηση των αρμοδιοτήτων που απορρέ¬ 
ουν, από τις κείμενες διατάξεις για τα αντικείμενα: 

α. Των Γενικών Δ/νσεων: 
αα. Ζωικής Παραγωγής 
ββ. Κτηνιατρικής 

γγ. Δασών και Φυσικού Περιβάλλοντος, 
β. Της Δ/νσης Χωροταξίας και Προστασίας Περιβάλλο¬ 
ντος της Γενικής Δ/νσης Γεωργικών Εφαρμογών και 
Έρευνας. 

Αρθρο 3 

Στους Υφυπουργούς αναθέτουμε επίσης την άσκηση 
των παρακάτω αρμοδιοτήτων: 

1. Συγκρότηση των συλλογικών οργάνων που συγκρο¬ 
τούνται με απόφαση του Υπουργού Γεωργίας και που λει¬ 
τουργούν στις υπηρεσιακές μονάδες, τα αντικείμενα των 
οποίων μεταβιβάζονται με την απόφαση αυτή. 

2. Πρόταση για την έκδοση κανονιστικών και ατομικών 
διαταγμάτων, και υπογραφής κανονιστικών αποφάσεων, 
που ανάγονται στο αντικείμενο αρμοδιότητας των υπηρε¬ 
σιών του άρθρου 2 πλην αυτών που αφορούν στη χάραξη 
της γενικότερης πολιτικής σε ουσιώδεις τομείς αυτών 
(ετησίων και πολυετών προγραμμάτων, ιδιωτικών και δη¬ 
μοσίων επενδύσεων, προγραμμάτων ανάπτυξης μέτρων 
πολιτικής τιμών και οικονομικών ενισχύσεων). 

3. Μεταβίβαση στους Γενικούς Γραμματείς, Γενικούς 
Διευθυντές, σε Διευθυντές και γενικά σε Προϊσταμένους, 
υπηρεσιακών μονάδων, που σύμφωνα με τα παραπάνω 
υπάγονται σ’ αυτούς της εξουσίας να υπογράφουν «Με 
εντολή Υφυπυργού» αποφάσεις, έγγραφα ή άλλες πρά¬ 
ξεις εντός του κύκλου της αρμοδιότητάς τους. 

4. Συνυπογραφή με συναρμόδιους Υπουργούς και Υφυ¬ 
πουργούς άλλων Υπουργείων κοινών αποφάσεων ή πρά¬ 
ξεων σχετικών με τις παραπάνω υπηρεσίες και αρμοδιότη¬ 
τες. 

5. Των Κοινοβουλευτικών αρμοδιοτήτων για τα θέματα 
που ανήκουν στις υπηρεσίες που υπάγονται σ’ αυτούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΠΑΝΔΡΕΟΥ 

Ο ΥΠΟΥΡΓΟΣ ΓΕΩΡΓΙΑΣ 

ΓΕΩΡΓΙΟΣ ΜΩΡΑΪΤΗΣ 
-♦- 

Αριθ. 190570 (7) 

Τροποποίηση της αρ. 443790/22.12.93 απόφασης περί 

«καθορισμού διαδικασιών και δικ/κών για την πληρωμή 

των εφοδιασμών με ορισμένα γεωργικά προϊόντα των 

μικρών νησιών του Αιγαίου Πελάγους. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/79 «περί οργάνω¬ 
σης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδας στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων (Α' 280). 

β) Του άρθρου 1 παρ. 1,2 και 3 του Ν. 1338/83 «Εφαρ¬ 
μογή του Κοινοτικού Δικαίου (Α 34), όπως τροποποιήθηκε 
η παρ. 1 με τη διάταξη του άρθρου 6 παρ. 1 του Ν. 
1440/84 (Α 70) «Συμμετοχή της Ελλάδας στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανισμού 
Εφοδιασμού ΕΙΙΠΑΤΟΜ». 

γ) Του άρθρου 29Ατου Ν. 1558/85 «Κυβέρνηση και Κυ¬ 


βερνητικά Όργανα» (Α' 137) το οποίο προστέθηκε με το 
άρθρο 27 του Ν. 2081/1992 (Α' 154). 

2. Την υπ’ αριθ. 443790/22.12.93 (ΦΕΚ 927/Β) «Περί 
καθορισμού δικ/κών για την πληρωμή των εφοδιασμών με 
ορισμένα γεωργικά προϊόντα, των μικρών νησιών του Αι¬ 
γαίου Πελάγους» και ειδικώτερα το άρθρο 9 παρ. 6. 

3. Το Π.Δ. 402/88 «Περί Οργανισμού του Υπ. Γεωρ¬ 
γίας», αποφασίζουμε: 

Τροποποιούμε το άρθρο 7 της αρ. 443790/22.12.1993 
Κοινής απόφασης των Υπουργών Γ εωργίας, Εθν. Οικονο¬ 
μίας, Οικονομικών, Εμπ. Ναυτιλίας, Εμπορίου και Αιγαίου 
ως εξής: 

Αντικαθιστούμε το τέταρτο εδάφιο από το σημείο «Οι 
δικαιούχοι των οικονομικών ενισχύσεων θα εισπράττουν 

.μέχρι.εις βάρος του ΚΑ 5322 του προϋπ/σμού 

οικονομικών ενισχύσεων του Υπ. Γ εωργίας» με το ακό¬ 
λουθο κείμενο: 

«Οι δικαιούχοι των οικονομικών ενισχύσεων θα εισπράτ¬ 
τουν από την ΔΙΔΑΓΕΠ ολόκληρο το ποσό της αναγνωρι¬ 
σμένης δαπάνης (100%). Για το ποσοστά του 10% της 
προαναφερομένης δαπάνης που αφαορά Εθνική συμμε¬ 
τοχή, η κάλυψη για το οικονομικό έτος 1994 θα πραγμα¬ 
τοποιηθεί με ισόποση μεταφορά από τον ΚΑ 5322 «Δαπά¬ 
νες Γεωργικού Προσανατολισμού - Διαρθ. Πολιτικές» στον 
ΚΑ 2124 «Κάλυψη ελλείματος ΕΛΕΓΕΠ». Για το οικονο¬ 
μικό έτος 1995 και τα επόμενα θα γίνεται πρόβλεψη στον 
Προϋπ/σμό του Ειδικού Λογ/σμού Εγγυήσεων Γεωργικών 
Προϊόντων (ΕΛΕΓΕΠ) με το άνοιγμα Κωδικού αριθμού με 
τίτλο «Κάλυψη συμβατικών υποχρεώσεων για τον εφοδια¬ 
σμό με ορισμένα γεωργικά προϊόντα των μικρών νησιών 
του Αιγαίου Πελάγους». 

Η πληρωμή των δικαιούχων θα γίνεται από την ΑΤΕ με 
εντολές πληρωμής που θα εκδίδονται από την ΔΙΔΑΓΕΠ 
βάσει των αναφερομένων παραπάνω δικαιολογητικών. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 8 Ιουλίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

Α. ΠΑΠΑΔΟΠΟΥΛΟΣ Γ. ΜΩΡΑΪΤΗΣ 

- ♦- 

Αριθ. ΔΥ3α/οικ. 370 (8) 

Ανάθεση αρμοδιοτήτων στους Υφυπουργούς Υγείας, 

Πρόνοιας και Κοινωνικών Ασφαλίσεων Νικόλαο Φαρ- 

μάκη και Εμμανουήλ Σκουλάκη. 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τα άρθρα 81 παρ. 1 και 83 (παρ. 2) του Συντάγματος. 

2. Των άρθρων 16 (παρ. 5) και 22 (παρ. 2 στοιχ. γ) του Ν. 
1558/1985 «Κυβέρνηση και Κυβερνητικά Όργανα» (Α 
137). 

3. Των Π.Δ. 455/1993 (ΦΕΚ 189Α) και 183/1994 (ΦΕΚ 
120Α) «Διορισμός Υπουργών, Αναπληρωτών Υπουργών 
και Υφυπουργών». 

4. Της 710/1992 απόφασης Πρωθυπουργού (Β' 712). 

5. Του άρθρου 27 του Ν. 2081/1992 (Α 154), με το 
οποίο προστέθηκε το άρθρο 29Α στον Ν. 1558/1985 και 

το γεγονός ότι από την παρούσα απόφαση αυτής, δεν 
προκαλεΐται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αρθρο 1 

Ο Υπουργός Υγείας, Πρόνοιας και Κοινωνικών Ασφαλί¬ 
σεων προσδιορίζει επακριβώς την πολιτική του Υπουρ¬ 
γείου, στο πλαίσιο των αποφάσεων του Υπουργικού Συμ¬ 
βουλίου και των άλλων συλλογικών κυβερνητικών οργά¬ 
νων, συντονίζει την εφαρμογή της πολιτικής αυτής και 
εποπτεύει την εφαρμογή της από τις Υπηρεσίες του 
Υπουργείου. 

Αρθρο 2 

Ο Υπουργός Υγείας, Πρόνοιας και Κοινωνικών Ασφαλί¬ 
σεων έχει την αποκλειστική αρμοδιότητα της νομοθετικής 
πρωτουβουλίας. 

Αρθρο 3 

Στον Υφυπουργό Υγείας, Πρόοιας και Κοινωνικών 
Ασφαλίσεων, Νικόλαο Φαρμάκη αναθέτουμε την άσκηση 
των αρμοδιοτήτων επί θεμάτων: 

1. Των κατωτέρω Διευθύνσεων της Γενικής Διεύθυνσης 
Υγείας: 

Ο Δημόσιας Υγιεινής πλην του αντικειμένου του ΑΙ08. 
β. Υγιεινής Περιβάλλοντος, 
γ. Πρωτοβάθμιας Φροντίδας Υγείας, 
δ. Ανάπτυξης Νοσοκομειακών Μονάδων και Αιμοδο¬ 
σίας. 

ε. Φαρμάκων και Φαρμακείων, 
στ. Επαγγελμάτων Υγείας. 

ζ. Υγειονομικής Περίθαλψης Ασφαλισμένων του Δημο¬ 
σίου. 

2. Εποπτείας όλων των νομικών προσώπων, οργανισμών 
και ιδρυμάτων αρμοδιότητας των ανωτέρω Διευθύνσεων 
της Γ ενικής Διευθύνσης Υγείας. 

3. Της Διεύθυνσης Αγωγής Υγείας και Πληροφόρησης 
της Γ ενικής Διεύθυνσής Διοικητικής Υποστήριξης. 

Από τις ανωτέρω αρμοδιότητες εξαιρείται η συγκρό¬ 
τηση των πόσης φύσεως Συμβουλίων και Επιτροπών. 

Αρθρο 4 

Στον Υφυπουργό Υγείας, Πρόνοιας και Κοινωνικών 
Ασφαλίσεων Εμμανουήλ Σκουλάκη αναθέτουμε την 
άσκηση αρμοδιοτήτων επί θεμάτων: 

1. Των κατωτέρω Διευθύνσεων της Γενικής Γραμμα¬ 
τείας Πρόνοιας: 

α. Κοινωνικής Κατοικίας και Ανάπτυξης Μονάδων και 
Επαγγελμάτων Πρόνοιας. 

β. Προστασίας και Αγωγής Οικογένειας και Παιδιού, 
γ. Κοινωνικής Εργασίας και Πρόνοιας πλην του θέμα¬ 
τος, που ορίζεται στο άρθρο 15 παρ. 2 εδαφ. β περ. 5 του 
Π.Δ. 138/1992. 

δ. Ηλικιωμένων και Ατόμων με Ειδικές Ανάγκες. 

2. Εποπτείας όλων των νομικών προσώπων, οργανισμών 
και ιδρυμάτων αρμοδιότητας των ανωτέρω Διευθύνσεων 
της Γ ενικής Γ ραμματείας Πρόνοιας. 

3. Της Διεύθυνσης Αξιοποίησης Περιουσίας και Κτημα¬ 
τολογίου της Γ ενικής Διεύθυνσης Διοικητικής Υποστήρι¬ 
ξης. 

Από τις ανωτέρω αρμοδιότητες εξαιρείται η συγκρό¬ 
τηση των πάσης φύσεως Συμβουλίων και Επιτροπών. 


Άρθρο 5 

Στις κατά τα άρθρα 3 και 4 αρμοδιότητες των Υφυπουρ- 
γούν περιλαμβάνονται και η πρόταση εκδόσεως ατομικών 
και κανονιστικών διαταγμάτων ή η συνυπογραφή τους με 
άλλους Υπουργούς, Αναπληρωτές Υπουργούς και Υφυ¬ 
πουργούς, η έκδοση κανονιστικών αποφάσεων και η έκ¬ 
δοση ατομικών ή κανονιστικών αποφάσεων με άλλους 
Υπουργούς, Αναπληρωτές Υπουργούς ή Υφυπουργούς, 
καθώς και οι κοινοβουλευτικές αρμοδιότητες. 

Άρθρο 6 

1. Στα πλαίσια των παραπάνω αρμοδιοτήτων τους οι 
Υφυπουργοί είναι αρμόδιοι για όλα τα συναφή προς αυτές 
οικονομικά θέματα και ιδίως: 

α) Για την υπογραφή αποφάσεων εγκρίσεως, αναλή- 
ψεως και διαθέσεως, πιστώσεων, πράξεων αναγνωρίσεως 
δαπανών προς έκδοση χρηματικών ενταλμάτων, καθώς 
και αποφάσεων εκδόσεως και παρατάσεως χρηματικών 
ενταλμάτων προπληρωμής σε εκτέλεση του τακτικού 
προϋπολογισμού και των ειδικών λογαριασμών ποσού 
εκατό εκατομμυρίων (100.000.000) έως εκατό πενήντα 
εκατομμυρίων (150.000.000) δραχμών, σύμφωνα με τις 
ισχύουσες διατάξεις. 

β) Γ ια την κίνηση των τραπεζικών λογαριασμών και την 
έκδοση τραπεζκών επιταγών του ποσού του εδαφίου α’. 

γ) Γ ια την υπογραφή εντολών χρηματοδότησης των λο¬ 
γαριασμών έργων του Προγράμματος Δημοσίων Επενδύ¬ 
σεων και εντολών μεταφοράς ή ανάκλησης πιστώσεων 
των λογαριασμών αυτών ποσού του εδαφίου α’ και 
δ) Γ ια την υπογραφή αποφάσεων και εντολών που αφο¬ 
ρούν δαπάνες, εγκρίσεις, προκηρύξεις δημοσίων διαγωνι¬ 
σμών και συμβάσεις, καθώς και για κάθε σχετική με το 
θέμα απόφαση ποσού άνω των σαράντα εκατομμυρίων 
(40.000.000) δραχμών. 

2. Από τις ανωτέρω αρμοδιότητες που μεταβιβάζονται 
στους Υφυπουργούς εξαιρούνται. 

α) Οι προγραμματικές αποφάσεις διαθέσεως των πι¬ 
στώσεων του προϋπολογισμού και των εκτάκτων επιχορη¬ 
γήσεων των ιδρυμάτων, και 

β) Οι προτάσεις για έγκριση, αναθεώρηση, συμπλήρωση 
ή τροποποίηση των Συλλογικών Αποφάσεων Έργων και 
Μελετών του Προγράμματος Δημοσίων Επενδύσεων ως 
και οι προτάσεις για τη χρηματοδότηση αυτών. 

Άρθρο 7 

Παράλληλη άσκηση αρμοδιοτήτων 
Οι κατά το άρθρο 3,4,5 και 6 της παρούσης αρμοδιότη¬ 
τες των Υφυπουργών μπορούν να ασκούνται παράλληλα 
και από τον Υπουργό. 

Άρθρο 8 

Αναθέτουμε στους Υφυπουργούς Υγείας, Πρόνοιας και 
Κοινωνικών Ασφαλίσεων Νικόλαο Φαρμάκη και Εμμα¬ 
νουήλ Σκουλάκη την έγκριση των γνωμοδοτήσεων και των 
πρακτικών του Νομικού Συμβουλίου τού Κράτους για τα 
θέματα αρμοδιότητάς τους. 

Άρθρο 9 
Τελικές διατάξεις 

Όσα θέματα δεν αναφέρονται στην απόφαση αυτή 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ασκούνται από τον Υπουργό ή τα εξουσιοδοτημένα με 
σχετικές αποφάσεις όργανα του Υπουργείου. 

Αρθρο 10 

Καταργούμενες διατάξεις 

Καταργοΐινται από την ισχύ της απόφασης αυτής κάθε 
άλλη προηγούμενη που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 13 Ιουλίου 1994 
Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΠΑΝΔΡΕΟΥ 

Ο ΥΠΟΥΡΓΟΣ ΥΓΕΙΑΣ 
ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜΗΤΡΙΟΙΚΡΕΜΑΣΤΙΝΟΣ 


Αριθ. 8000/8/49-α (9) 

Καθορισμός του ύψους του ποσού για δαπανες, που αφο¬ 
ρούν την ευρυθμη λειτουργία των Λεσών και των Πα¬ 
ραρτημάτων αυτών. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Εχοντας υπόψη: 

«Λ· 1 * διατάξεις της παραγράφου ζ του άρθρου 12 της 
βΟΟΟ/8/2-ίαπδ 29.12.87 απ^ο,ί ,09 Α^γοϋ 
νικής Αστυνομίας «Ίδρυση, οργάνωση, λειτουργία και 
έλεγχος λεσχών της Ελληνικής Αστυνομίας. 

2. Οτι από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

α. Καθορίζουμε σε είκοσι χιλιάδες (20.000) δρχ. το 
ποσό εντός του οποίου οι Διοικητές των Λεσχών και των 
παραρτημάτων Λεσχών της Ελληνικής Αστυνομίας δύνα- 
νται να αποφασίζουν για την πραγματοποίηση δαπάνων 
που αφορούν την εύρυθμη λειτουργία αυτών. 

β. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. ς 

Κ8 Η β ε α ρ'^.° ϋ,ή ™ 5 " μοοιε “« ο™ Μερίδα της 

Αθήνα, 8 Ιουλίου 1994 
° Αρχηγός 

ΜΑΝΟΛΗΣ ΧΟΥΡΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝ ΙΚΟ Τ ΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΕΕΧ 

22.3211 ΥΡΕΤ ΘΗ 

λειτουργούν καθημερινά από 8.00' έως 13.00" 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48.141 

•Τμήμα πληροφόρησης: Για τ α δημοσιεύματα των ΦΕΚ Σολωμού 51 τηλ 52.25.713 — 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

β) 

Υ) 
δ) 
ε) 
στ) 

ζ) 
η) 
θ) 

Ο 

ια) Για όλα τα Τεύχη εκτός ΤΑΕ-ΕΠΕ 


Δρχ. 


Β 

Γ' » 

Δ' » 

Αναπτυξιακών Πράξεων » 
Ν.Π.Δ.Δ. » 

ΠΑΡΑΡΤΗΜΑ » 

Δελτ. Εμπ.& Βιομ. Ιδ. » 
Αν. Ειδικού Δικαστηρίου » 
Α.Ε. & Ε.Π.Ε. » 


15.000 
30.000 
10.000 
30.000 
20.000 
10.000 
5.000 
10.000 
3.000 
200 000 
100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 


750 

1.500 

500 

1.500 

1.000 

500 

250 

500 

150 

10.000 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











